<classify> MKUU wa Mkoa wa Njombe, Christopher ole Sendeka ametoa mwezi mmoja kwa Halmashauri ya Mji wa Njombe kuhakikisha inatoa majibu ya lini fedha zilizokopeshwa kwa vikundi vya wanawake na vijana zinarudishwa, vinginevyo maofisa ushirika na ustawi wa jamii watawajibishwa.Sendeka ametoa agizo hilo kwenye kikao cha baraza la madiwani cha kujadili hoja za Mkaguzi na Mdhibiti Mkuu wa Hesabu za Serikali CAG.Amewataka watendaji wa kata na vijiji kusaidiana na halmashauri kuhakikisha watu hao wanakamatwa popote walipo bila kujali kuwa wamehama mkoa na ambaye amefariki dunia ndugu zao waoneshe hati zao za vifo.Mkurugenzi wa halmashauri hiyo, Illuminata Mwenda amesema hoja ya madeni katika halmashauri yake imekuwa ni changamoto inayojirudia kila mwaka, hivyo aliahidi kufuata ushauri wa mkuu wa mkoa ili kuondokana na changamoto hiyo.Awali akisoma taarifa ya fedha kwa baraza hilo, Mhazini wa halmashauri ya mji, Dorcas Mkellwa amesema deni la wanawake na vijana ni Sh milioni 21, wamelipa kidogo na deni lililobaki ni Sh milioni 6.9.Kwa wanawake na vijana wanadaiwa Sh milioni 9.6, hali ambayo imesababisha halmashauri kutotoa mkopo huo kwa mwaka huu licha ya kutengwa kwa Sh milioni 500 kwa ajili ya mikopo.  <topic>: KITAIFA 